II 
(Μη νομοθετικές πράξεις) 
ΑΠΟΦΑΣΕΙΣ 
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/19 ΤΗΣ ΕΠΙΤΡΟΠΗΣ 
της 18ης Δεκεμβρίου 2020 
για τον καθορισμό κοινής μεθοδολογίας και μορφότυπου για την υποβολή δεδομένων σχετικά με την 
επαναχρησιμοποίηση σύμφωνα με την οδηγία 2008/98/ΕΚ του Ευρωπαϊκού Κοινοβουλίου και του 
Συμβουλίου 
[κοινοποιηθείσα υπό τον αριθμό C(2020) 8976] 
(Κείμενο που παρουσιάζει ενδιαφέρον για τον ΕΟΧ) 
Η ΕΥΡΩΠΑΪΚΗ ΕΠΙΤΡΟΠΗ, 
Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
Έχοντας υπόψη την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα 
απόβλητα και την κατάργηση ορισμένων οδηγιών (1), και ιδίως το άρθρο 9 παράγραφος 7 και το άρθρο 37 παράγραφος 7, 
Εκτιμώντας τα ακόλουθα: 
(1) Η οδηγία 2008/98/ΕΚ προβλέπει την υποχρέωση των κρατών μελών να λαμβάνουν μέτρα για την ενθάρρυνση της 
επαναχρησιμοποίησης στο πλαίσιο των προγραμμάτων τους για την πρόληψη της δημιουργίας αποβλήτων, καθώς και να 
παρακολουθούν και να αξιολογούν την εφαρμογή των μέτρων τους για την επαναχρησιμοποίηση μέσω της μέτρησης της 
επαναχρησιμοποίησης σύμφωνα με κοινή μεθοδολογία, η οποία πρόκειται να θεσπιστεί από την Επιτροπή. 
(2) Η οδηγία 2008/98/ΕΚ θεσπίζει επίσης την υποχρέωση των κρατών μελών να υποβάλλουν ετησίως στην Επιτροπή δεδομένα 
σχετικά με την επαναχρησιμοποίηση, σε μορφότυπο που θα καθορίσει η Επιτροπή. 
(3) Η κοινή μεθοδολογία και ο μορφότυπος για την υποβολή συνδέονται στενά μεταξύ τους και πρέπει να εφαρμόζονται από 
κοινού. Ως εκ τούτου, για λόγους απλούστευσης και ευκολίας εφαρμογής, είναι σκόπιμο να εγκριθούν και τα δύο μέτρα σε 
μια ενιαία πράξη. 
(4) Προκειμένου η μέτρηση και η υποβολή των δεδομένων να είναι όσο το δυνατόν ακριβέστερες, θα πρέπει να αποφεύγεται η 
διπλή καταμέτρηση των προϊόντων. Θα πρέπει να καταμετρώνται μόνο τα προϊόντα που πράγματι επαναχρησιμοποιούνται. 
Τα προϊόντα που προσφέρονται απλώς για επαναχρησιμοποίηση, όπως τα προϊόντα που δωρίζονται σε φορείς επαναχρησι­
μοποίησης και άλλα προϊόντα για τα οποία η επαναχρησιμοποίηση δεν είναι βέβαιη, δεν θα πρέπει να περιλαμβάνονται στη 
μέτρηση και στα δεδομένα επαναχρησιμοποίησης που υποβάλλονται στην Επιτροπή. 
(5) Δεδομένων των περιορισμών και των δυσκολιών στη συλλογή δεδομένων σχετικά με την επαναχρησιμοποίηση, εξαιτίας του 
ευρέος φάσματος των κατηγοριών προϊόντων, του γεγονότος ότι η μέτρηση της επαναχρησιμοποίησης είναι μια νέα 
διαδικασία και του διοικητικού φόρτου που συνδέεται με τη συλλογή δεδομένων σχετικά με την επαναχρησιμοποίηση, η 
κοινή μεθοδολογία μέτρησης και ο μορφότυπος για την υποβολή δεδομένων θα πρέπει να είναι αναλογικοί, κατάλληλοί και 
οικονομικά αποδοτικοί. Ως εκ τούτου, η κοινή μεθοδολογία θα πρέπει να επιτρέπει τη χρήση διαφόρων εργαλείων συλλογής 
δεδομένων για τη μέτρηση της επαναχρησιμοποίησης. 
(1)ΕΕ L 312 της 22.11.2008, σ. 3. EL Επίσημη Εφημερίδα της Ευρωπαϊκής Ένωσης 12.1.2021                                                                                                                                            L 10/1   
(6) Η κοινή μεθοδολογία θα πρέπει να επικεντρώνεται όσο το δυνατόν περισσότερο στη συλλογή ποσοτικών δεδομένων σχετικά 
με την επαναχρησιμοποίηση, ώστε να είναι δυνατός ο προσδιορισμός της κλίμακας του τομέα της επαναχρησιμοποίησης. Τα 
εν λόγω ποσοτικά δεδομένα θα πρέπει να συλλέγονται σε τακτική βάση. Προκειμένου να περιοριστεί ο διοικητικός φόρτος 
για τις αρχές των κρατών μελών, διασφαλίζοντας παράλληλα ότι τα δεδομένα που μετρώνται και υποβάλλονται είναι 
επαρκώς επικαιροποιημένα, τα κράτη μέλη θα πρέπει να μετρούν την επαναχρησιμοποίηση για μια δεδομένη κατηγορία 
προϊόντων τουλάχιστον μία φορά ανά τριετία. 
(7) Προκειμένου να παρακολουθείται η εφαρμογή των μέτρων για την επαναχρησιμοποίηση και να υπάρχει καλύτερη 
κατανόηση των επιπτώσεων των μέτρων που λαμβάνονται από τα κράτη μέλη για την τόνωση της επαναχρησιμοποίησης, η 
κοινή μεθοδολογία για την υποβολή δεδομένων σχετικά με την επαναχρησιμοποίηση θα πρέπει επίσης να επιτρέπει τον 
προσδιορισμό βασικών μέτρων για τη διευκόλυνση της επαναχρησιμοποίησης. 
(8) Για την παρακολούθηση της επαναχρησιμοποίησης και την καλύτερη κατανόηση του τομέα της επαναχρησιμοποίησης, η 
υποβολή δεδομένων σχετικά με την επαναχρησιμοποίηση θα πρέπει να περιλαμβάνει συνδυασμό ποιοτικών και ποσοτικών 
δεδομένων. Ορισμένα δεδομένα θα πρέπει να υποβάλλονται σε εθελοντική βάση, συμπεριλαμβανομένων των δεδομένων 
σχετικά με την επαναχρησιμοποίηση για συγκεκριμένους διαύλους μέσω των οποίων ένα προϊόν αλλάζει ιδιοκτησία, ώστε 
να διευκολύνεται η ανταλλαγή βέλτιστων πρακτικών και να παρέχεται η δυνατότητα στους εμπλεκόμενους φορείς να 
κατανοήσουν καλύτερα την επαναχρησιμοποίηση. 
(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει 
του άρθρου 39 της οδηγίας 2008/98/ΕΚ, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Κοινή μεθοδολογία για τη μέτρηση της επαναχρησιμοποίησης 
1. Για τους σκοπούς του άρθρου 9 παράγραφος 4 της οδηγίας 2008/98/ΕΚ, τα κράτη μέλη μετρούν την επαναχρησιμοποίηση 
με τη διενέργεια ποιοτικής και ποσοτικής παρακολούθησης των μέτρων επαναχρησιμοποίησης. 
2. Η ποιοτική παρακολούθηση που αναφέρεται στην παράγραφο 1 περιλαμβάνει προσδιορισμό και περιγραφή των μέτρων για 
την επαναχρησιμοποίηση και εκτίμηση των επιπτώσεών τους ή των αναμενόμενων επιπτώσεών τους, με βάση τα διαθέσιμα 
δεδομένα. Η ποιοτική παρακολούθηση πραγματοποιείται κάθε χρόνο. 
3. Η ποσοτική παρακολούθηση που αναφέρεται στην παράγραφο 1 διενεργείται με τη μέτρηση της επαναχρησιμοποίησης που 
παράγεται από φορείς επαναχρησιμοποίησης ή νοικοκυριά σύμφωνα με οποιαδήποτε από τις ακόλουθες μεθόδους ή συνδυασμό 
των μεθόδων αυτών ή οποιαδήποτε άλλη μέθοδο ισοδύναμη ως προς τη συνάφεια, την αντιπροσωπευτικότητα και την αξιοπιστία: 
α)άμεση μέτρηση της επαναχρησιμοποίησης με τη χρήση συσκευής μέτρησης για τον προσδιορισμό της μάζας των επαναχρησιμο­
ποιούμενων προϊόντων· 
β) υπολογισμός ισοζυγίου μάζας της επαναχρησιμοποίησης με βάση τη μάζα των εισροών και εκροών των προϊόντων σε εργασίες 
επαναχρησιμοποίησης· 
γ) ερωτηματολόγια και συνεντεύξεις φορέων επαναχρησιμοποίησης ή νοικοκυριών · 
δ) ημερολόγια ατόμων που τηρούν σε τακτική βάση αρχείο ή μητρώο πληροφοριών σχετικά με την επαναχρησιμοποίηση. 
Η ποσοτική παρακολούθηση για μια δεδομένη κατηγορία προϊόντων διενεργείται τουλάχιστον μία φορά ανά τριετία. Η πρώτη 
παρακολούθηση καλύπτει όλες τις κατηγορίες προϊόντων και διενεργείται για την πρώτη περίοδο υποβολής που αναφέρεται στο 
άρθρο 37 παράγραφος 3 τρίτο εδάφιο της οδηγίας 2008/98/ΕΚ. 
4. Τα κράτη μέλη λαμβάνουν τα κατάλληλα μέτρα για να εξασφαλίσουν την αξιοπιστία και την ακρίβεια των δεδομένων σχετικά 
με την επαναχρησιμοποίηση. Ειδικότερα, τα κράτη μέλη διασφαλίζουν ότι η μέτρηση της επαναχρησιμοποίησης που 
πραγματοποιείται σύμφωνα με την κοινή μεθοδολογία που ορίζεται στο παρόν άρθρο βασίζεται σε αντιπροσωπευτικό δείγμα του 
πληθυσμού ή των φορέων επαναχρησιμοποίησης ή των νοικοκυριών, ανάλογα με την περίπτωση. EL Επίσημη Εφημερίδα της Ευρωπαϊκής Ένωσης L 10/2                                                                                                                                            12.1.2021   
Άρθρο 2 
Υποβολή δεδομένων σχετικά με την επαναχρησιμοποίηση 
Τα κράτη μέλη υποβάλλουν τα στοιχεία και την έκθεση ελέγχου ποιότητας σχετικά με την εφαρμογή του άρθρου 9 παράγραφος 4 
της οδηγίας 2008/98/ΕΚ στον μορφότυπο που καθορίζεται στο παράρτημα. 
Άρθρο 3 
Αποδέκτες 
Η παρούσα απόφαση απευθύνεται στα κράτη μέλη. 
Βρυξέλλες, 18 Δεκεμβρίου 2020.  
Για την Επιτροπή 
Virgini jus SINKEVIČIUS 
Μέλος της Επιτροπής     EL Επίσημη Εφημερίδα της Ευρωπαϊκής Ένωσης 12.1.2021                                                                                                                                            L 10/3   
ΠΑΡΑΡΤΗΜΑ 
Μορφότυποι για την υποβολή δεδομένων σχετικά με την επαναχρησιμοποίηση 
A. ΜΟΡΦΟΤΥΠΟΣ ΓΙΑ ΤΗΝ ΥΠΟΒΟΛΗ ΠΟΙΟΤΙΚΩΝ ΔΕΔΟΜΕΝΩΝ ΣΧΕΤΙΚΑ ΜΕ ΤΗΝ ΕΠΑΝΑΧΡΗΣΙΜΟΠΟΙΗΣΗ                                                                  
Προσδιορισμός και περιγραφή των μέτρων 
και, για τη σειρά 4, ποιοτική εκτίμηση των 
επιπτώσεων ή των αναμενόμενων 
επιπτώσεών τους 
1 Δημόσιες αρχές που είναι κυρίως αρμόδιες για τη θέσπιση και την εφαρ­
μογή των μέτρων (στο ανώτατο διοικητικό επίπεδο)  
2 Προϊόντα που καλύπτονται από τα μέτρα  
3 Δραστηριότητες επαναχρησιμοποίησης που καλύπτονται από τα μέτρα  
4 Περιεχόμενο των μέτρων: 
—-Μέτρα υλικοτεχνικής υποστήριξης που αποσκοπούν στη στήριξη δρα­
στηριοτήτων επαναχρησιμοποίησης (π.χ. εντοπισμός και αντιμετώπιση 
φραγμών και δυνατοτήτων, συμβολή στη βελτίωση των μοντέλων συλ­
λογής για επαναχρησιμοποιήσιμα προϊόντα) 
—Οικονομικά και φορολογικά μέτρα, συμπεριλαμβανομένων των δημό­
σιων συμβάσεων 
— Εκπαιδευτικά μέτρα, συμπεριλαμβανομένων εκστρατειών ενημέρωσης 
και ευαισθητοποίησης (π.χ. ομάδες στόχοι, καλυπτόμενος πληθυσμός, 
καλυπτόμενη περιοχή, συχνότητα) 
— Άλλα μέτρα, όπως στήριξη ή δημιουργία διαπιστευμένων κέντρων και 
δικτύων επισκευής και επαναχρησιμοποίησης ή στήριξη νέων επιχειρη­
ματικών μοντέλων, όπως συστήματα κοινής χρήσης, επισκευής και 
ανακατασκευής  
5 Μέτρα που λαμβάνονται για την παρακολούθηση και την αξιολόγηση της 
επαναχρησιμοποίησης μέσω ποιοτικών ή ποσοτικών δεικτών και στόχων 
σύμφωνα με το άρθρο 9 παράγραφος 3 της οδηγίας 2008/98/ΕΚ  
6 Άλλο (διευκρινίστε)    
Β.ΜΟΡΦΟΤΥΠΟΣ ΓΙΑ ΤΗΝ ΥΠΟΒΟΛΗ ΠΟΣΟΤΙΚΩΝ ΔΕΔΟΜΕΝΩΝ ΣΧΕΤΙΚΑ ΜΕ ΤΗΝ ΕΠΑΝΑΧΡΗΣΙΜΟΠΟΙΗΣΗ 
1. Επαναχρησιμοποίηση ανά κατηγορία προϊόντων                                                                
Κατηγορία προϊόντων δίαυλος μέσω του οποίου άλλαξαν ιδιοκτησία τα επαναχρησιμοποιούμενα προϊόντα  
Πραγματικό 
κατάστημα/αγορά 
(σε τόνους) Διαδικτυακή 
πλατφόρμα (σε 
τόνους) Ιδιωτικό/-ή δώρο/ 
δωρεά (σε τόνους) Άλλος δίαυλος (να 
προσδιοριστεί) (σε 
τόνους) Συνολική 
επαναχρησιμοποί-
ηση (σε τόνους) 
Προϊόντα κλωστοϋ­
φαντουργίας      
Να δοθούν πληροφο­
ρίες σχετικά με τις 
υποκατηγορίες, αν 
υπάρχουν      
Ηλεκτρικός και ηλεκ­
τρονικός εξοπλισμός      EL Επίσημη Εφημερίδα της Ευρωπαϊκής Ένωσης L 10/4                                                                                                                                            12.1.2021   
Να δοθούν πληροφο­
ρίες σχετικά με τις 
υποκατηγορίες, αν 
υπάρχουν      
Έπιπλα      
Να δοθούν πληροφο­
ρίες σχετικά με τις 
υποκατηγορίες, αν 
υπάρχουν      
Δομικά υλικά και προ­
ϊόντα      
Να δοθούν πληροφο­
ρίες σχετικά με τις 
υποκατηγορίες, αν 
υπάρχουν      
Άλλα προϊόντα για τα 
οποία θεσπίστηκαν 
μέτρα      
Να δοθούν πληροφο­
ρίες σχετικά με τις 
υποκατηγορίες, αν 
υπάρχουν      
Σημειώσεις: 
Προσθέστε, ανάλογα με την περίπτωση, επιπλέον σειρές. 
Σκιασμένα τμήματα: η υποβολή δεδομένων είναι προαιρετική.   
2. Φορείς επαναχρησιμοποίησης                                                                
Αριθμός φορέων επαναχρησιμοποίησης στην επικράτεια του 
κράτους μέλους (είτε ο αριθμός των φορέων που είναι μέλη 
διαπιστευμένου κέντρου ή δικτύου είτε εκτίμηση του συνο­
λικού αριθμού των φορέων)  
Σημείωση: η υποβολή αυτού του δεδομένου είναι προαιρετική.   
Γ.ΜΟΡΦΟΤΥΠΟΣ ΓΙΑ ΤΗΝ ΕΚΘΕΣΗ ΠΟΙΟΤΙΚΟΥ ΕΛΕΓΧΟΥ 
1. Στόχοι της έκθεσης 
Οι στόχοι της έκθεσης ποιοτικού ελέγχου είναι οι ακόλουθοι: 
α) αξιολόγηση των μεθοδολογιών μέτρησης της επαναχρησιμοποίησης· 
β) αξιολόγηση της ποιότητας των δεδομένων που υποβάλλονται σχετικά με τις ποσότητες επαναχρησιμοποίησης· 
γ) αξιολόγηση της ποιότητας των διαδικασιών συλλογής δεδομένων, συμπεριλαμβανομένου του πεδίου εφαρμογής και της 
επικύρωσης των διοικητικών πηγών δεδομένων και της στατιστικής εγκυρότητας των προσεγγίσεων βάσει μελετών· 
δ) αιτιολόγηση των σημαντικών μεταβολών στα υποβαλλόμενα δεδομένα μεταξύ των περιόδων αναφοράς και εξασφάλιση 
της εμπιστοσύνης στην ορθότητα των δεδομένων αυτών. 
2. Γενικές πληροφορίες 
Κράτος μέλος: 
που υποβάλλει τα δεδομένα και τις περιγραφές που αναφέρονται στα σημεία 3.1, 3.2 και 4.1: EL Επίσημη Εφημερίδα της Ευρωπαϊκής Ένωσης 12.1.2021                                                                                                                                            L 10/5   
Περίοδος αναφοράς: 
Ημερομηνία παράδοσης/έκδοση: 
Σύνδεσμος προς τη δημοσίευση των δεδομένων από το κράτος μέλος (αν υπάρχει): 
3. Πληροφορίες σχετικά με τη μέτρηση της επαναχρησιμοποίησης 
3.1. Γενική περιγραφή των πηγών πληροφόρησης και των δεδομένων που χρησιμοποιούνται για την υποβολή σχετικά με τα 
μέτρα επαναχρησιμοποίησης σύμφωνα με το τμήμα Α και των πηγών δεδομένων που χρησιμοποιούνται για την υποβολή 
σχετικά με την ποσότητα επαναχρησιμοποιούμενων προϊόντων σύμφωνα με το τμήμα Β 
Αναφέρετε την/τις πηγή/-ές πληροφοριών και δεδομένων. 
3.2. Γενική περιγραφή των μεθόδων που χρησιμοποιούνται για την υποβολή σχετικά με τα μέτρα επαναχρησιμοποίησης 
σύμφωνα με το τμήμα Α και για την υποβολή σχετικά με την ποσότητα επαναχρησιμοποιούμενων προϊόντων σύμφωνα με 
το τμήμα Β 
Περιγράψτε τις μεθόδους μέτρησης της επαναχρησιμοποίησης. Η περιγραφή περιλαμβάνει τα εξής: 
α) περιγραφή των δραστηριοτήτων επαναχρησιμοποίησης που περιλαμβάνονται στο πεδίο της επαναχρησιμοποίησης για 
τους σκοπούς της μέτρησης· 
β) σύντομη περιγραφή των μεθόδων που χρησιμοποιούνται· 
γ) περιγραφή των μεθόδων που χρησιμοποιούνται για τον προσδιορισμό των φορέων επαναχρησιμοποίησης· 
δ) ένδειξη των οντοτήτων που παρέχουν τα δεδομένα που αναφέρονται στο τμήμα Β της υποβολής· 
ε) σε περίπτωση δειγματοληψίας ή κλιμάκωσης, πληροφορίες σχετικά με το μέγεθος και την επιλογή του δείγματος ή της 
κλίμακας και περιγραφή των μεθόδων που χρησιμοποιήθηκαν για την εν λόγω δειγματοληψία ή κλιμάκωση· 
στ) σε περίπτωση που χρησιμοποιήθηκε πίνακας μετατροπής για τον υπολογισμό σε τόνους της ποσότητας των προϊόντων 
που επαναχρησιμοποιήθηκαν, πληροφορίες σχετικά με τους συντελεστές μετατροπής που χρησιμοποιήθηκαν· 
ζ) στις περιπτώσεις που χρησιμοποιήθηκαν ποιοτικοί ή ποσοτικοί δείκτες ή στόχοι που αναφέρονται στο άρθρο 9 
παράγραφος 3 της οδηγίας 2008/98/ΕΚ, πληροφορίες σχετικά με τους εν λόγω δείκτες και το επίπεδο του εν λόγω 
στόχου και των προϊόντων που καλύπτονται από αυτόν· 
η) περιγραφή των κύριων ζητημάτων που επηρεάζουν την ορθότητα των δεδομένων, συμπεριλαμβανομένων των σφαλμάτων 
που σχετίζονται με τη δειγματοληψία, την κάλυψη, τη μέτρηση, την επεξεργασία και την απουσία απαντήσεων· 
θ) περιγραφή της διαδικασίας επικύρωσης των δεδομένων, συμπεριλαμβανομένων των πιθανών πηγών αβεβαιότητας και του 
πιθανού αντικτύπου τους στα αποτελέσματα που υποβάλλονται. 
4. Κοινοποίηση μεθοδολογικών αλλαγών και προβλημάτων 
4.1. Περιγραφή μεθοδολογικών αλλαγών (κατά περίπτωση) 
Περιγράψτε τυχόν σημαντικές μεθοδολογικές αλλαγές στον υπολογισμό για την περίοδο αναφοράς σε σχέση με την 
προηγούμενη περίοδο αναφοράς (να συμπεριληφθούν, ειδικότερα, αναδρομικές αναθεωρήσεις και η φύση τους). Περιγράψτε 
τις αλλαγές χωριστά για την υποβολή σύμφωνα με το τμήμα Α και την υποβολή σύμφωνα με το τμήμα Β. 
4.2. Επεξήγηση των διαφορών στις ποσότητες (κατά περίπτωση) 
Εξηγήστε τις αιτίες των διαφορών στις ποσότητες (κατηγορίες προϊόντων ή οι εκτιμήσεις που έχουν προκαλέσει τη διαφορά 
και υποκείμενη αιτία), όπου η απόκλιση υπερβαίνει το 20 % σε σύγκριση με τα δεδομένα που υποβλήθηκαν για την 
προηγούμενη περίοδο αναφοράς. 
4.3. Γνωστοποίηση προβλημάτων (εάν υπάρχουν) 
Σε περίπτωση που αντιμετωπίσατε προβλήματα με τη συλλογή των ζητούμενων δεδομένων, παραθέστε περιγραφή των εν 
λόγω προβλημάτων. 
5. Εμπιστευτικότητα 
Προσδιορίστε τον λόγο για τον οποίο δεν πρέπει να δημοσιευτούν συγκεκριμένα τμήματα της παρούσας υποβολής, εφόσον 
κρίνεται απαραίτητο. Για κάθε περίπτωση, να αναφέρετε το ακριβές σημείο των εν λόγω τμημάτων (το αντίστοιχο κελί ή τα 
κελιά). EL Επίσημη Εφημερίδα της Ευρωπαϊκής Ένωσης L 10/6                                                                                                                                            12.1.2021   
6. Κύριοι εθνικοί ιστότοποι, έγγραφα αναφοράς και δημοσιεύσεις 
Παραθέστε συνδέσμους προς τους κύριους εθνικούς ιστότοπους, τα έγγραφα αναφοράς και τις δημοσιεύσεις σχετικά με τα 
μέτρα για την επαναχρησιμοποίηση που αναφέρονται σύμφωνα με το τμήμα Α. 
Παραθέστε συνδέσμους προς τους κύριους εθνικούς ιστότοπους, τα έγγραφα αναφοράς και τις δημοσιεύσεις που 
χρησιμοποιήθηκαν για τους σκοπούς της υποβολής σύμφωνα με το τμήμα Β.   EL Επίσημη Εφημερίδα της Ευρωπαϊκής Ένωσης 12.1.2021                                                                                                                                            L 10/7